На основу члана 8. став 2. тачка 2. Закона о пољопривреди и руралном развоју („Сл. гласник РС“ број 41/2009, 10/2013 - др. закон, 101/2016 и 114/2021), члана 27. став 3. Закона о обављању саветодавних и стручних послова у области пољопривреде („Службени гласник РС”, број 30/10), члана 2. став 2. и члана 5. Уредбе о утврђивању Годишњег програма развоја саветодавних послова у пољопривреди за 2024. годину („Службени гласник РС”, број 8/2024)

Министарство пољопривреде, шумарства и водопривреде расписује

**К О Н К У Р С**

**за избор правних лица и предузетника за обављање саветодавних послова из Годишњег програма развоја саветодавних послова у пољопривреди за 2024. годину**

1. Расписује се Конкурс за избор правних лица и предузетника за обављање саветодавних послова из Годишњег програма развоја саветодавних послова у пољопривреди за 2024. годину (у даљем тексту: Конкурс) за три подручја за која нису основана привредна друштва из члана 5. став 1. Закона о обављању саветодавних и стручних послова у области пољопривреде (у даљем тексту: Закон) и то:

1. град Зајечар и општина Бољевац,
2. општине Књажевац и Сокобања;
3. град Лозница и општине Крупањ, Љубовија и Мали Зворник;
4. Конкурс се расписује ради обављања саветодавних послова на подручјима из тачке 1. кроз реализацију саветодавних активности утврђених Уредбом о утврђивању годишњег програма развоја саветодавних послова у пољопривреди за 2024. годину („Службени гласник РС”, број 8/2024, у даљем тексту: Уредба), а то су:
5. пружање стручних савета, препорука и саветодавне помоћи применом индивидуалних метода рада кроз:
* рад са одабраним пољопривредним газдинствима, пољопривредним газдинствима која учествују у саветодавним модулима и осталим пољопривредним газдинствима;
* помоћ при попуњавању формулара и апликационих образаца и у изради једноставних пословних планова;
* давање савета пољопривредним произвођачима корисницима подстицаја;
1. пружање стручних савета, препорука и саветодавне помоћи применом групних метода рада и то радом са земљорадничким задругама, удружењима, асоцијацијама, огледним газдинставима и средњим пољопривредним школама и одржавањем предавања, трибина, радионица, зимских школа и демонстрационих огледа;
2. пружање стручних савета, препорука и саветодавне помоћи применом мас-медија, путем ТВ наступа, као и објављивањем текстова на порталу ПССС-а, у локалном билтену, у новинама, пољопривредном часопису и на друштвеним мрежама;
3. праћење, прикупљање и дисеминација података за систем тржишних информација у пољопривреди Србије (СТИПС), о сезонским пољопривредним радовима у ратарству, воћарству и виноградарству, Систем рачуноводствених података на пољопривредним газдинствима у Републици Србији – *FADN* *Farm Accountancy Data Network)*, за портал [www.agroponuda.com](http://www.agroponuda.com) и за опис производног окружења домаћих животиња;
4. остале активности које се односе на унапређење саветодавних послова и оне које нису представљене Годишњим програмом за којима пољопривредни произвођачи и Министарство искажу потребу током 2024. године, а у складу су са законом којим се уређује обављање саветодавних послова у области пољопривреде.

3. Право учешћа на Конкурсу имају лица који испуњавају услове из члана 5. став 2. Закона, а која:

 1) поднесу пријаву на Конкурс ради обављања саветодавних послова на једном, целом подручју из тачке 1. овог конкурса а регистрована су са адресом седишта на подручју за које подносе пријаву;

 2) имају најмање два возила;

 3) имају одговарајући број запослених пољопривредних саветодаваца који није већи од броја предвиђеног Годишњим програмом развоја саветодавних послова у пољопривреди за 2024. годину (у даљем тексту: Годишњи програм), а за области пољопривреде ближе назначене у Табели 1. Годишњег програма.

4. Испуњеност услова Конкурса утврђује комисија коју решењем образује министар надлежан за послове пољопривреде. Комисија утврђује испуњеност услова и оцењује пријаве на Конкурс по критеријумима датим у табеларном приказу (Табела 1.).

**Табела 1. Критеријуми за оцену пријаве на конкурс**

|  |  |
| --- | --- |
| **Критеријуми за оцену** | **Број бодова** |
| **1. Укупан просечан број бодова са Сертификата, тј. из листа бодовања остварених резултата који се односе на завршену едукацији/тренингу из области методологије саветодавног рада и из области саветодавних послова у пољопривреди за сваког запосленог саветодавца** | **Највише 20** |
| 1.1. 16-50 | 10 |
| 1.2. 51-90  | 15 |
| 1.3. >90 | 20 |
| **2. Укупна просечна оцена стечена високим образовањем на основним студијама у трајању од најмање четири године (дипломске академске студије) или специјалистичким струковним студијама за сваког запосленог саветодавца** | **Највише 20** |
| 2.1. 6-7,3 | 10 |
| 2.2. 7,4-8,3 | 15 |
| 2.3. >8,4 | 20 |
| **3. Број запослених пољопривредних саветодаваца са стеченим специјалистичким академским студијама, мастером и/или докторатом** | **Највише 15** |
| 3.1. 1-3 | 10 |
| 3.2. > 3 | 15 |
| **4. Број удружења пољопривредних произвођача која су дала изјаву о оствареној сарадњи са подносиоцем пријаве** | **Највише 15** |
| 4.2. 1-3 | 5 |
| 4.3. 4-6 | 10 |
| 4.4. >6 | 15 |
| **5. Број возила који ће заинтересовано лице користити за обављање саветодавних послова** | **Највише 15** |
| 5.1. 3-4 | 5 |
| 5.2. 5-6 | 10 |
| 5.3. 7 и више | 15 |
| **6. Искуство заинтересованог лица у обављању саветодавних послова у области пољопривреде** | **Највише 15** |
| 6.1. без искуства | 0 |
| 6.2. 1-3 година | 10 |
| 6.3. > од 3 године | 15 |

5. Уз пријаву заинтересовано лице подноси следећу документацију:

1. Основне податке о подносиоцу пријаве на Конкурс: пун назив, адреса, матични број, ПИБ, број рачуна за уплату средстава и назив банке, електронска адреса, телефон, име и презиме лица овлашћеног за потписивање уговора, као и лица за контакт;
2. Извод из Регистра привредних субјеката не старији од три месеца од дана објављивања текста Конкурса, у којем је као претежна шифра делатности наведена шифра: 0161, 0163, 0164, 7010, 7021, 7022 или 7120;
3. Списак запослених пољопривредних саветодаваца са фотокопијама потврда о извршеним пријавама на обавезно социјално осигурање и фотокопијама решења о упису у Регистар пољопривредних саветодаваца;
4. Списак возила и копије саобраћајних дозвола за најмање два возила и фотокопију уговора о закупу или коришћењу, уколико саобраћајна дозвола не гласи на подносиоца пријаве;
5. Изјаву да је подносилац пријаве упознат са Уредбом о утврђивању Годишњег програма развоја саветодавних послова у пољопривреди за 2024. годину и Годишњим програмом развоја саветодавних послова у пољопривреди за 2024. годину, који је саставни део назначене уредбе, те да у целости прихвата одредбе истих;
6. План активности који садржи планирани обим и динамику реализације активности, у складу са Годишњим програмом за сваког саветодавца;
7. План јачања капацитета са представљеном дистрибуцијом средстава опредељених за обележавање службених просторија и аутомобила ПССС постављањем ознака препознатљивих за рад ПССС, текуће поправке, одржавање и уређивање пословног простора, као и за набавку аутомобила, канцеларијског материјала, рачунарске опреме, покретних апарата и опреме за брзе анализе у пољопривреди, смарт уређаја, GPS уређаја, дронова, софтвера и/или других ознака с циљем визуелног брендирања ПССС, као и са потребном документацијом у складу са важећим прописима којим се уређују правила спровођења јавних набавки.
8. Документацију за оцену критеријума из Табела 1.

 - За критеријум под редним бројем 1. фотокопије Сертификата о завршеној едукацији/тренингу из области саветодавних послова у пољопривреди, који издаје Овлашћена организације за послове обуке и усавршавања пољопривредних саветодаваца и пољопривредних произвођача за све запослене саветодавце. За саветодавце који су обновили лиценцу се подноси фотокопија Сертификата о завршеној едукацији/тренингу из области саветодавних послова у пољопривреди, стеченог као услов за обнову лиценце;

 - За критеријум под редним бројем 2. фотокопије диплома о стеченом високом образовању на основним студијама у трајању од најмање четири године (дипломске академске студије) или специјалистичким струковним студијама за све запослене саветодавце;

 - За критеријум под редним бројем 3. фотокопије диплома о стеченим специјалистичким академским студијама, мастером и/или докторатом;

 - За критеријум под редним бројем 4. изјава удружења пољопривредних произвођача о оствареној сарадњи са подносиоцем пријаве тј. правним лицем или предузетником. Изјава треба да садржи и наведене облике сарадње тј. наведене саветодавне послове које је правно лице или предузетник обављало са наведеним удружењима (одржана предавања, радионице, трибине или зимске школе). У разматрање ће се узимати само изјаве удружења регистрованих са адресом седишта на подручју за које се подноси пријава;

 - За критеријум под редним бројем 5. списак возила, копије саобраћајних дозвола за возила и фотокопију уговора о закупу или коришћењу, уколико саобраћајна дозвола не гласи на заинтересовано лице;

 - За критеријум под редним бројем 6. уговори о обављању саветодавних послова у пољопривреди закључени са Управом за аграрна плаћања (у даљем тексту: Управа) у периоду од 2018. године до 2023. године.

6. Тражена документа подносилац пријаве доставља у копији, при чему Комисија задржава право да затражи на увид оригинал или достављање оверене копије.

Некомплетне и неблаговремене пријаве неће бити узете у разматрање.

7. Рок за подношење пријава по овом Конкурсу је 8 дана од објављивања, при чему рок почиње тећи даном објављивања. Уколико последњи дан рока пада у суботу или недељу, тј. нерадни дан, рок истиче првог наредног радног дана.

8. Комисија након извршеног оцењивања формира ранг листу. Ранг листа се објављује на веб страници www.minpolj.gov.rs. Подносилац пријаве може уложити приговор на објављену ранг листу у року од 8 дана од дана објављивања. Комисија разматра уложен приговор и предлаже коначну ранг листу.

10. Министарво пољопривреде, шумарства и водопривреде и корисник средстава у складу са чланом 6. Уредбе закључују уговор. Уговором се нарочито уређују права и обавезе у погледу обављања послова предвиђених Годишњим програмом, обим послова, начин њиховог извршавања, висина накнаде за обављање тих послова, као и остала питања од значаја за извршење права и обавеза.

11. Пријаве на Конкурс достављају се на следећу адресу:

Министарство пољопривреде, шумарства и водопривреде, Немањина 22-26, 11000 Београд, са назнаком за „Kонкурс за избор правних лица и предузетника за обављање саветодавних послова из Годишњег програма развоја саветодавних послова у пољопривреди за 2024. годину“.

12. Текст Конкурса биће објављен на званичној интернет страници Министарства пољопривреде, шумарства и водопривреде www.minpolj.gov.rs